SET สัปดาห์หน้ารีบาวด์ เน้นกลุ่ม Domestic เป็นหลัก
Weekly outlook : Rebound แนวต้าน 1787/1800 จุด รับ 1758/1753 จุด
1 เม.ย. 2561

Weekly outlook : Rebound แนวต้าน 1787/1800 จุด รับ 1758/1753 จุด
บล.โนมูระ พัฒนสิน ระบุในบทวิเคราะห์ว่า สัปดาห์ที่ผ่านมามีหลายปัจจัยในประเทศที่ส่งผลกระทบโดยตรงตลาดหุ้นไทยนำโดยประเด็นการเมืองไทยหลังสนช.ยื่นร่างกฎหมายเลือกตัง ส.ส.ส่งศาลรัฐธรรมนูญตีความ 2 เม.ย.นี้ ซึ่งคาดว่าศาลจะใช้เวลาพิจารณาราว 2 เดือน ทำให้นักลงทุนกังวลว่าการเลือกตั้งอาจจะล่าช้าออกไป ขณะที่กลุ่มโรงกลั่นกระทบจากกระทรวงพลังงานจะปรับสูตรราคาหน้าโรงกลั่นใหม่ โดยจะประกาศอย่างเป็นทางการ 5 เม.ย.นี้ผสานกลุ่มธนาคาร กระทบจากการประกาศยกเลิกค่าธรรมเนียมของกลุ่มธนาคารใหญ่ ซึ่งโดยรวมตลาดปรับลงไปกว่า -2.49%
แต่อย่างไรก็ดีมองว่าตลาดซึมซับปัจจัยลบไปค่อนข้างมากแล้ว และหากมองในเชิงพื้นฐาน จะพบว่าเศรษฐกิจไทยยังมีแนวโน้มการเติบโตที่โดดเด่น ทั้งมาตรการภาครัฐฯที่ออกมากระตุ้นการลงทุน ภาคการเกษตร และการบริโภคต่อเนื่อง ประกอบกับการส่งออกและท่องเที่ยวที่ขยายตัวเด่นรับเศรษฐกิจโลกฟื้นตัว ส่งผลให้กนง. (26 มี.ค. ที่ผ่านมา) มีมติคงอัตราดอกเบี้ยและปรับคาดการณ์ GDP ไทยปี 2018 ขึ้นสู่ 4.1% จากเดิม 3.9% และมอง GDP ปี 2019 ที่ 4.1% เพิ่ม Sentiment บวกต่อการลงทุนในไทย หนุนตลาดฟื้นตัวขึ้นได้ สอดคล้องกับข้อมูลสถิติย้อนหลัง 10 ปี ของ SET Return พบว่า เดือนเมษายน SET มีผลตอบแทนเฉลี่ยราว +2.56% ด้วยความน่าจะเป็น 70% รวมถึงช่วง 2 สัปดาห์ก่อนวันหยุดสงกรานต์ SET ให้ผลตอบแทนเฉลี่ย +5.02%
ดังนั้นการที่ตลาดปรับตัวลงมาแรงสู่เป้าหมายกรอบล่างเดือนเม.ย. ที่บริเวณ 1760-1750 ขณะที่ภาพพื้นฐานเศรษฐกิจไทยยังแข็งแกร่ง จึงปรับเพิ่มน้ำหนักการลงทุนหุ้นสู่ 70% จากเดิม 65% โดยเน้นกลุ่ม Domestic เป็นหลัก
&lt;&lt;&lt;คลิกเพื่อดูรายละเอียด&gt;&gt;&gt;